Кнігу “Анаталогія” нельга так чытаць. Зараз я скажу дзіўныя для большасці словы, ды што там – амаль блюзнерскія, але ж я чытач, то даруйце… А скажу так: ведаю яшчэ адну кнігу, якую трэба для поўнага разумення, для ўсведамлення ісціны, што ляжыць у ёй, чытаць менавіта так, як яна і напісаная, хай сабе і асобнымі гісторыямі, ад пачатку і да канца. Вы ж зразумелі, пра якую я кнігу? Так, пра Біблію.